15. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 328 της 21 Απρ./8 Μαΐου 1965 (ΦΕΚ Α΄ 81) Περί διατάξεών τινων αφορωσών εις την άσκησιν επαγγέλματος υπό των πτυχιούχων Μέσων Τεχνικών Σχολών Εργοδηγών ειδικότητος Ηλεκτρολόγου. Έχοντες υπ’ όψιν τας διατάξεις του άρθρ. 6 του Ν.Δ. 4434/1964 και του Νόμ. 6422/1934, την υπ’ αριθ. 59/17.2.1965 γνωμοδότησιν του παρά τω Υπουργείω Βιομηχανίας Τεχνικού Συμβουλίου ως και την υπ’ αριθ. 175/3.3.1965 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και Βιομηχανίας Υπουργών, απεφασίσαμεν και διατάσσομεν: Άρθρ.1.-Τα των προσόντων και των επαγγελματικών δικαιωμάτων των πτυχιούχων των Μέσων Τεχνικών Σχολών, Τεχνικών Βοηθών - Εργοδηγών, Δημοσίων και ανεγνωρισμένων Ιδιωτικών, των ιδρυθεισών ή ιδρυομένων συμφώνως προς τας διατάξεις του άρθρ. 16 του Ν.Δ. 3971/1959 ως και των δυνάμει του άρθρ. 1 του Ν.Δ. 3973/1959 εκ του Υπουργείου Βιομηχανίας μεταφερθεισών εις το Υπουργείον Εθνικής Παιδείας και Θρησκευμάτων ειδικότητος Ηλεκτρολόγου ή Ηλεκτρικών Εγκαταστάσεων, συμπληρούνται δια των εν τοις επομένοις άρθροις διαλαμβανομένων. Άρθρ.2.-Εις τας υπό των Οργανισμών των Δημοσίων Υπηρεσιών, των Υπηρεσιών Δήμων και Κοινοτήτων και των πάσης φύσεως Νομικών Προσώπων Δημοσίου Δικαίου ως και των Οργανισμών, Επιχειρήσεων και Εκμεταλλεύσεως κοινής ωφελείας ή παραχωρηθεισών Δημοσίων Υπηρεσιών, προβλεπομένας θέσεις Εργοδηγών ειδικότητος Ηλεκτρολόγου προσλαμβάνονται εφ’ εξής πτυχιούχοι των Μέσων Τεχνικών Σχολών Εργοδηγών του άρθρ. 1 του παρόντος και οι τούτοις εξομοιούμενοι, ειδικότητος Ηλεκτρολόγου ή Ηλεκτρικών Εγκαταστάσεων, έχοντες μετά την κτήσιν του πτυχίου των ενός έτους υπηρεσίαν εις ομοίας φύσεως εργασίας. Άρθρ.3.-1.Αι υπό των εις εκτέλεσιν του Νόμ. 6422/1934 εκδοθέντων Β.Δ/των προβλεπόμεναι άδειαι Ηλεκτροτεχνίτου Α΄, Γ΄ και ΣΤ΄ ειδικοτήτων χορηγούνται εις τους πτυχιούχους Μέσων Τεχνικών Σχολών ειδικότητος Ηλεκτρολόγου άνευ εξετάσεων, άμα τη κτήσει του πτυχίου των. (Αντί για τη σελ.  56,05(β) Σελ. 56,05(γ) Τεύχος 1402 Σελ. 79 Μηχανολόγοι, Ηλεκτρολόγοι, Ναυπηγοί και Μηχανοδηγοί 13.Β.γ.14-15 2.Αι υπό των αυτών ως άνω Β. Δ/των προβλεπόμεναι άδειαι Αρχιτεχνίτου Γ΄ και ΣΤ΄ ειδικοτήτων χορηγούνται εις τους πτυχιούχους Μέσων Τεχνικών Σχολών ειδικότητος Ηλεκτρολόγου άνευ εξετάσεων τους έχοντας διετή άσκησιν του επαγγέλματος εξ ης το ήμισυ τουλάχιστον εις την αντίστοιχον ειδικότητα. 3.«Αι υπό των αυτών ως άνω Β.Δ/των προβλεπόμεναι άδειαι Εργοδηγού Γ΄ και ΣΤ΄ ειδικοτήτων, χορηγούνται εις τους πτυχιούχους Μέσων Τεχνικών Σχολών ειδικότητος ηλεκτρολόγου κατόπιν εξετάσεων μετά τριετή άσκησιν του επαγγέλματος εν τη ειδικότητι μετά την απόκτησιν του πτυχίου, εξ ης δια την ΣΤ΄ ειδικότητα το εν τρίτον τουλάχιστον εν τη επί μέρους ειδικότητι της αιτουμένης αδείας». Η παρ. 3 αντικατεστάθη ως άνω δια του άρθρ. 9 Β.Δ. 407/1966 (κατωτ. σελ. 178,11). Άρθρ.4.-Το δεύτερον εδάφιον της παρ. 2 του άρθρ. 6 του Β.Δ. 669/1964 ως και πάσα ετέρα διάταξις αναγνωρίζουσα φοίτησιν εις Μέσην και Κατωτέραν Τεχνικήν Σχολήν ως χρόνον ασκήσεως επαγγέλματος δια την απόκτησιν αδείας Ηλεκτρολόγου κατ’ εφαρμογήν των εις εκτέλεσιν του Νόμ. 6422/1934 εκδοθέντων Β.Δ/των, καταργούνται. Άρθρ.5.-Η ισχύς του παρόντος άρχεται τρεις μήνες από της δημοσιεύσεώς του εις την Εφημερίδα της Κυβερνήσεως. Εις τον Ημέτερον επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος. 